Асқар Сүлейменовтің 80 жылдық мерейтойы тойланды
"Асқар Сүлейменовтің 80 жылдық мерейтойы тойланды"|"https://madeniportal.kz/adebiet/asqar-suleimenovtin-80-zyldyq-mereitoiy-toilandy1"
TITLE: Асқар Сүлейменовтің 80 жылдық мерейтойы тойланды
URL: https://madeniportal.kz/adebiet/asqar-suleimenovtin-80-zyldyq-mereitoiy-toilandy1
META: "Асқар Сүлейменовтің 80 жылдық мерейтойы тойланды"|"https://madeniportal.kz/adebiet/asqar-suleimenovtin-80-zyldyq-mereitoiy-toilandy1"
TOTAL WORDS: 280
TEXT: Астана, Алматыда ҚР Ұлттық кітапханасында жазушы, әдебиет сыншысы, драматург, Қазақстан Республикасы Мемлекеттік сыйлығының лауреаты Асқар Сүлейменовтің 80 жылдық мерейтойына орай «Парасат Падишасы» атты еске алу кеші өтті. Іс-шараны ҚР Ұлттық кітапханасы директорының кітапханалық жұмыстары жөніндегі орынбасары Бақытжамал Оспанова ашты. Кеш аясында ҚР Ұлттық кітапханасы қорынан Асқар Сүлейменовтің өмірі мен шығармашылығынан «Парасат Падишасы» атты кітап көрмесі ұйымдастырылды. Шараны жазушы, публицист, ғалым - Бейбіт Қойшыбаев жүргізді. Іс-шараға Мұрат Әуезов, Өмірзақ Айтбаев, Смағұл Елубай, Темірхан Тебегенов, Нүкетай Мышбаева, Қанат Төребай, Мәмбет Қойгелді, Әлия Бөпежанова, Досхан Жолжақсынов, Қаракөз Сүлейменова, Сатыбалды Нарымбетов және т. ақын-жазушылар, қоғам және мәдениет қайраткерлері қатысып, сөз сөйледі. Асқар Сүлейменов 1938 жылы 29 желтоқсанда Оңтүстік Қазақстан облысы Түркістан ауданының, Шорнақ елді мекенінде дүниеге келген. 1959 жылы Қаз ПИ-дің әдебиет-тарих факультетін бітірген. 1961 жылы «Жол басы» алғашқы сын мақаласы «Лениншіл жас» газетінде жарияланған. Ол «Бесін», «Адасқақ», «Бесатар», «Кек», «Болмыспен бетпе-бет», шығармаларының авторы және «Арғымақтар мен адамдар» деректі фильмінің, «Ас» көркем фильмінің, «Баянел» фильмінің сценарийін жазған. Асқар Сүлейменов ұлттық рухани жаңғыруға, ойдың, өнердің түлеуіне үлкен үлес қосқан санаткер тұлға. Өз кезеңінің рухани көшбастарларының бірі болған ол қай жерде қызмет етсін мейлі, қашанда ұлттық мүддені ту етті. «Қазақфильм» киностудиясында оның сценарийімен «Адамдар мен арғымақтар», «Құлагер» фильмдері түсірілді, ол «Қыз Жібек» фильмінің редакторы ретінде көп жұмыс тындырды, М. Әуезов театрының әдебиет бөлімінің меңгерушісі болып қызмет еткен жылдары ұлттық классиканың жаңаша интерпретациялануына үлес қосты. Ұланғайыр білім иесі, халық әдебиеті мен салт-дәстүрдің, музыка мен жыр әлемінің, театр мен кино, бейнелеу өнерінің білгірі, сөз зергері А. Сүлейменов ел есінде. Оның есімі Түркістан облысының Созақ ауданындағы өзі оқыған және Сарыағаш қаласындағы мектептерге, ал, 80 жылдық мерейтойына орай Түркістан қаласындағы бір көшеге берілді. kz ЖАҢАЛЫҚТАР АЙМАҚТАР АВТОРЛАР СҰХБАТТАР MADENI TV ӘДЕБИЕТ ТЕАТР МУЗЕЙ КІТАПХАНА МУЗЫКА КИНО БЕЙНЕЛЕУ ӨНЕРІ САЛТ-ДӘСТҮР ТУРИЗМ
